(Συνημμένο 270. Συνέχεια από το συνημμένο 269).

19.49. Κατασκευή Αρμονικού Τετράπλευρου με βάση Αρμονική Τετράδα. 

Εύκολος Τρόπος Κατασκευής Αρμονικού Τετράπλευρου.

Επέκταση Γνωστής Κατασκευής, από Ευθεία και σε Κύκλο.

[Πρόκειται για την Κατασκευή 11(44) (βελτιωμένη), την οποία έχουμε δημοσιεύσει στον ιστότοπο mathematica. gr  με το συνημμένο μας 139 (σχήμα 47)].

Κατασκευή 134 (Σχήμα 85).

Σε κύκλο (κ) θεωρούμε το ζεύγος σημείων Α, Β. Στον ίδιο κύκλο (κ) να ορισθεί δεύτερο ζεύγος σημείων Γ, Δ, τα οποία να χωρίζουν αρμονικά τα σημεία Α, Β και σε μέρη που έχουν λόγο μ/ν (όπου μ, ν είναι δοθέντα τμήματα). 

Δηλαδή που είναι:                              

,                                          (1).
ή με δεύτερη διατύπωση:

Σε κύκλο (κ) να εγγραφεί αρμονικό τετράπλευρο ΑΓΒΔ του οποίου δίνονται οι κορυφές Α, Β και του οποίου οι κορυφές Γ, Δ, χωρίζουν αρμονικά τις κορυφές του Α, Β και σε μέρη που έχουν λόγο μ/ν. Δηλαδή που αληθεύει η (1). 

Λύση. 
(α). Ανάλυση. 

Έστω ότι το τετράπλευρο ΑΓΒΔ είναι το ζητούμενο. Τότε τούτο θα είναι εγγεγραμμένο στον κύκλο (κ) και θα είναι αρμονικό, οπότε σύμφωνα με το κριτήριο 2 αρμονικότητας τετράπλευρου [Πρόταση 2β(21) του βιβλίου μας [31] ή την 

Γεωμετρία [6] παράγραφος 8-4.10], θα έχει:                                   

                                         ΑΓ.ΒΔ=ΑΔ.ΒΓ  ή  

Ακόμη, από την υπόθεση, είναι και:    

Έτσι, αν Γ' είναι η τομή της διχοτόμου της γωνίας Γ με την ΑΒ, θα είναι:

Άρα, από τις (3), (4) 

Η (5), φανερώνει ότι και η ΔΓ' είναι διχοτόμος της γωνίες Δ. 

{H απόδειξη του ότι οι διχοτόμοι των γωνιών Γ, Δ τέμνουν την ΑΒ στο ίδιο σημείο Γ', μπορεί να βασιστεί και στο κριτήριο 3 αρμονικότητας του τετράπλευρου, παράγραφος 2β(22) του παραπάνω βιβλίου μας [31]}. 

Αν Δ' είναι το συζυγές αρμονικό του Γ' ως προς τα Α, Β και γράψουμε τον Απολλώνιο κύκλο με διάμετρο Γ'Δ', τότε αυτός, ως γνωστό, θα περνάει και από τα Γ, Δ. Δηλαδή τα Γ, Δ είναι τομές του κύκλου (κ) και του Απολλώνιου κύκλου με διάμετρο Γ'Δ'.

Έτσι επειδή τα Γ', Δ', κατασκευάζονται κατά τα γνωστά ( Κατασκευή 237 σελίδα 234 του βιβλίου Γεωμετρίας [21]), οδηγούμαστε στην παρακάτω κατασκευή. 

(β). Κατασκευή. 

Με σημεία Γ', Δ', χωρίζουμε το τμήμα ΑΒ αρμονικά με λόγο μ/ν κατά τα γνωστά (Πρόβλημα 237 σελίδα 234 της Γεωμετρίας [21]).

Με διάμετρο την Γ'Δ', γράφουμε τον Απολλώνιο κύκλο (λ), ο οποίος τέμνει τον δοθέντα κύκλο (κ), στα σημεία Γ, Δ. Λέμε ότι το τετράπλευρο ΑΓΒΔ είναι το ζητούμενο αρμονικό. 

(γ). Απόδειξη.  
Το τετράπλευρο αυτό είναι εγγεγραμμένο στον κύκλο (κ), από την κατασκευή του. 

Ακόμη, επειδή ο κύκλος (λ) είναι Απολλώνιος για το τρίγωνο ΓΑΒ η ΓΓ' θα είναι διχοτόμος της γωνίας Γ. Ομοίως και η ΔΓ' θα είναι η διχοτόμος της γωνίας 

Δ, του τριγώνου ΔΑΒ. 
Άρα, θα είναι: 

 ή  ΑΓ.ΒΔ=ΑΔ.ΒΓ. Τούτο, σύμφωνα με το αντίστροφο του κριτήριου 2 {Πρόταση 2β(21) του βιβλίου μας [31]} και που εύκολα αποδεικνύεται, το τετράπλευρο αυτό θα είναι αρμονικό.

(γ). Διερεύνηση.
Επειδή τα Γ' και Δ' κατασκευάζονται πάντοτε και επειδή το Γ' θα βρίσκεται μέσα στο ΑΒ και άρα μέσα στον κύκλο (κ), ενώ το Δ' έξω, οπότε και ο κύκλος (λ) θα κατασκευάζεται πάντοτε, επομένως και οι κύκλοι αυτοί θα τέμνονται και άρα πάντοτε θα έχουμε τα σημεία Γ, Δ. 

Στην περίπτωση που ν=μ, τότε εύκολα διαπιστώνουμε ότι το Γ' συμπίπτει με το μέσον της ΑΒ και άρα το Δ′ θα βρίσκεται στο άπειρο. Επίσης, τότε τα Γ, Δ θα συμπίπτουν με τα μέσα των δύο τόξων της ΑΒ, οπότε τα τρίγωνα ΓΑΒ, ΔΑΒ θα είναι ισοσκελή και η ΓΔ θα είναι μεσοκάθετη της ΑΒ και άρα αυτή θα είναι διάμετρος του κύκλου (κ) και θα περνά από το σημείο Γ'≡Μ.

Παρατηρήσεις.
(α). Η Κατασκευή 134 πιστεύουμε ότι είναι νέα και πρωτοεμφανίζεται εδώ.

(β). Είναι φανερό ότι η Κατασκευή 134, αποτελεί επέκταση γνωστού Προβλήματος {Κατασκευή 237, σελίδα 234 του βιβλίου [21]}, από ευθεία και σε κύκλο.

(γ). Σχετικές είναι και οι Προτάσεις 99, 135.
19.50. Δύο Εύκολοι Τρόποι Κατασκευής Αρμονικού Τετράπλευρου.
Επέκταση Γνωστής Κατασκευής, από Ευθεία και σε Κύκλο.

[Πρόκειται για την Κατασκευή 11(30) (βελτιωμένη), την οποία έχουμε δημοσιεύσει στον ιστότοπο mathematica. gr  με το συνημμένο μας 120 (σχήμα 34)].

Κατασκευή 135 (Σχήμα 86).

Σε κύκλο (Ο,ρ) ή (κ), δίνονται τρία σημεία Α, Γ, Β. Στον ίδιο κύκλο να ορισθεί σημείο Δ, το οποίο με το Γ να χωρίζουν αρμονικά το ζεύγος των σημείων Α, Β, ή το τετράπλευρο ΑΓΒΔ να είναι αρμονικό.

Λύση.   
Σκέψεις.

Επειδή πρέπει, το ζεύγος των σημείων Γ, Δ, να χωρίζει αρμονικά, το ζεύγος των σημείων Α, Β. Δηλαδή πρέπει να είναι: 

 ή ΑΓ.ΒΔ=ΑΔ.ΒΓ, ή  το τετράπλευρο ΑΓΒΔ να είναι αρμονικό {Γνωστό Κριτήριο 2 αρμονικότητας τετράπλευρου, Πρόταση 2β(21) του βιβλίου μας [31], ή την Γεωμετρία [6] παράγραφος 8-4.10}.
Με άλλα λόγια ζητείται να κατασκευασθεί αρμονικό τετράπλευρο, του οποίου δίνονται οι τρεις κορυφές του Α, Γ, Β και ζητείται να ορισθεί η τέταρτη Δ, που προφανώς πρέπει να βρίσκεται στον κύκλο (κ).

Για να επιτύχουμε τούτο, θα πρέπει να βασισθούμε σε κάποιο από τα δέκα τέσσερα Κριτήρια του αρμονικού τετράπλευρου ή τον ορισμό του.

1ος  Τρόπος (Με βάση τον ορισμό του).
(α). Ανάλυση.
Σύμφωνα τον ορισμό του, του Αρμονικού Τετράπλευρου (Γεωμετρία [6] 

παράγραφος 8-4.10), οι διαγώνιές του πρέπει να είναι συζυγείς ως προς τον κύκλο, οπότε πχ η διαγώνιός του ΓΔ πρέπει να διέρχεται από τον πόλο Π της ΑΒ. Άρα, αυτή θα περνά από τα δύο γνωστά σημεία της Γ, Π, οπότε οδηγούμαστε στην παρακάτω κατασκευή.

(β). Κατασκευή. 

Βρίσκουμε, κατά τα γνωστά τον πόλο Π του ΑΒ, ως προς τον κύκλο. Φέρουμε την ΠΓ η οποία τέμνει την τον (κ) στο Δ. Λέμε ότι το ζητούμενο σημείο είναι το Δ.
(γ). Απόδειξη.  

Επειδή η ΓΔ, από την κατασκευή της, περνά από το πόλο Π της ΑΒ, οι διαγώνιες του τετράπλευρου ΑΓΒΔ θα είναι συζυγείς, οπότε σύμφωνα με τον ορισμό, του Αρμονικού Τετράπλευρου, το τετράπλευρο ΑΓΒΔ θα είναι πραγματικά αρμονικό και άρα τα Γ, Δ χωρίζουν αρμονικά τα σημεία Α, Β.

Συνεπώς, το Δ είναι το ζητούμενο σημείο.

2ος  Τρόπος (Με βάση το κριτήριο 14).
(α).  Ανάλυση.
Ένας πολύ εύκολος τρόπος, όπως θα διαπιστώσουμε, είναι αν βασισθούμε στο κριτήριο 14 που δώσαμε παραπάνω, με την Πρόταση 133 (§ 19.48), που τότε οδηγούμαστε στην παρακάτω κατασκευή.

(β). Κατασκευή. 

Ορίζουμε το μέσο Ν της ΑΒ, φέρουμε την ΓΝ η οποία έστω ότι σχηματίζει με την ΑΒ γωνία φ.

Με κορυφή το Ν και από το μέρος της ΑΒ που δεν βρίσκεται η ΓΝ, φέρουμε ευθεία η οποία να σχηματίζει με την ΑΒ γωνία φ, η οποία τέμνει τον κύκλο (κ) στο Δ. Λέμε ότι το ζητούμενο σημείο είναι το Δ.
(γ). Απόδειξη.  

Σύμφωνα με το ευθύ του Κριτηρίου 14 (Πρόταση 133), αφού 

ΒΝΔ=φ, το τετράπλευρο ΑΓΒΔ θα είναι αρμονικό, οπότε και τα Γ, Δ, θα χωρίζουν αρμονικά τα σημεία Α, Β.

Παρατηρήσεις.ε

(α). Εύκολος τρόπος επίσης είναι η κατασκευή αυτή να γίνει με βάση το κριτήριο 11, που δώσαμε παραπάνω, στην Πρόταση 33 (§ 8.5), 

σύμφωνα με το οποίο είναι ΑΝ2 = ΝΓ.ΝΔ, οπότε βρίσκουμε κατά τα γνωστά το ΝΔ=α, καθώς έχουμε τα ΑΝ και ΝΓ. Έτσι, το Δ θα ανήκει στον κύκλο (κ) αλλά και σε κύκλο (Ν, α).

(β). Είναι φανερό ότι τέτοιους τρόπους κατασκευής αρμονικού τετράπλευρου, μπορούμε να έχουμε τουλάχιστον 14, όσα δηλαδή είναι και τα γνωστά μας, μέχρι τώρα κριτήρια Αρμονικού Τετράπλευρου.

 (γ). Στο Πρόβλημα αυτό είναι δυνατό, αντί  του σημείου Γ, να δίνεται ο λόγος ΑΓ/ΓΒ=μ/ν [(Κατασκευή 134 (§ 19.49)].

(δ). Είναι φανερό ότι η Πρόταση 135, αποτελεί επέκταση γνωστής Πρότασης (Συμπλήρωμα Γεωμετρίας [2] § 6.6, εφαρμογή 1, σελίδα 46), από ευθεία και σε κύκλο.

(ε). Σχετικές είναι και οι Προτάσεις .61, 134

